tartuNLP/wikipedia-smugri-20251201 huggingface dataset:
Muratsi laht

Muratsi laht on laht Saare maakonnas Saaremaa vallas. 
Lahe ääres asub Muratsi küla.
Lahe koordinaadid on .
Reigi laht

Reigi laht on laht Hiiu maakonnas Hiiumaa vallas. 
Lahe ääres asub Reigi küla.
Lahes asub Ninalaid.
Lahe koordinaadid on .
Tahu laht

Tahu laht on laht Lääne maakonnas Lääne-Nigula vallas ja Haapsalu linnas. Tahu laht on Haapsalu lahe osa.
Lahe koordinaadid on .
Monokkel

Monokkel on optiline vahend nägemise korrigeerimiseks, milles erinevalt tänapäeval enam levinud prillidest on ainult üks lääts.
Monokkel leiutati umbes 18. sajandi alguses. Suurima populaarsuse saavutasid monoklid 19. sajandi lõpus ja 20. sajandi alguses, kui neid kandsid peamiselt jõukamad mehed. Ameerikas muutusid monoklid 20. sajandi alguses ka naiste hulgas populaarseks.
Monokleid on kolme tüüpi.
Metsvamm

Metsvamm ("Serpula himantioides") on vammi perekonda kuuluv seeneliik.
Tony Strong

Tony Strong on inglise kirjanik.
Elu.
Ta sündis 1962. aastal Ugandas, kuid tema vanemad kolisid tagasi Ühendkuningriiki, kui ta oli kuueaastane.
Õpingud.
Ta õppis Oxfordi ülikoolis inglise kirjandust näitekirjaniku ja luuletaja Francis Warneri juhendamisel ning läks tööle reklaamikirjanikuna firmasse Ogilvy and Mather, kust olid juba välja kasvanud sellised kirjanikud nagu Salman Rushdie ja Fay Weldon.
Looming.
Tony Strong on avaldanud neli raamatut, mida võib pidada psühholoogilisteks trilleriteks. Ta on kasutanud erinevaid pseudonüüme (Anthony Capella jt). Ta on tegev uimastivastases võitluses, mille eest on ta ka pälvinud BAFTA auhinna.
Eesti keeles on tema loomingust ilmunud JP Delaney pseudonüümi all kirjutatud kaks romaani: "Eelmine tüdruk" (2017; Varrak; tõlkija Tiia Krass) ja "Usu mind" (2019; Varrak; tõlkija Peeter Villmann).
Verhoturje

Verhoturje (vene keeles Верхотурье) on linn Venemaal Sverdlovski oblastis. Linn asub Tura jõe vasakul kaldal.
Verhoturje asutati 1598 ja samal aastal sai ka linnaõigused.
Linnas elab 8678 elanikku (2016).
Ratzeburg

Ratzeburg on linn Saksamaal Schleswig-Holsteini liidumaal. 
Ratzeburg asutati ajavahemikul 1000–1066.
Linnas elas 2010. aastal 13 699 inimest.
Schwarzenbek

Schwarzenbek on linn Saksamaal Schleswig-Holsteini liidumaal. 
Linnas elab 15 074 elanikku (2010).
Salzwedel

Salzwedel on linn Saksamaal Saksi-Anhalti liidumaal. 
Aastail 1263–1518 kuulus linn Hansa Liitu.
Linnas elas 2010. aastal 24 874 elanikku.
Golub-Dobrzyń

Golub-Dobrzyń on linn Poolas Kujawy-Pomorze vojevoodkonnas, Golub-Dobrzyńi maakonna halduskeskus. Linn asub Drwęca jõe kaldal.
Enne 5. maid 1951 olid Golub ja Dobrzyń eraldi linnad.
Linnas elab 14 069 elanikku (2009).
Inowrocław

Inowrocław on linn Poolas Kujawy-Pomorze vojevoodkonnas, Inowrocławi maakonna keskus.
Linn asub Noteći jõe ääres.
Asulat on esimest korda mainitud 1185. 1238 sai asula linnaõigused.
Linnas elab 74 100 elanikku (2016).
Thomas Scheileke

Thomas Scheileke (sündinud 5. novembril 1964 Hamburgis) on Eestis elav saksa kunstnik ja illustraator. 
Teinud koostööd kirjastustega Huma ja Koolibri ning ajakirjadega Täheke, Hea Laps, Minu Maailm jt.
Alexander Sculteti

Alexander Sculteti (ladinapäraselt ka "Scultetus"; surnud 2. augustil 1570 Roomas) oli Preisimaa päritolu vaimulik ja õpetlane.
Sculteti sündis arvatavasti Dirschaus (praegu Tczew) või Danzigis (praegu Gdańsk). Ta õppis arvatavasti alates 1503. aastast Krakowi ülikoolis õigust ja teoloogiat ning pühitseti preestriks. Seejärel asus ta tööle Rooma paavsti kantseleis.
1515. aastal sai Scultetist Ermlandi toomhärra, samuti on teda mainitud Tartu ja Saare-Lääne toomhärrana. Sama aasta lõpus viibis ta 17 nädalat Riias, olles ühe kohtuasja läbiviija. Seejärel ta tõenäoliselt enam Liivimaal ei käinud. 1524 ja 1537 on teda mainitud Tartu, Saare-Lääne ja Tallinna toomhärrana, 1549 Tallinna ja Ermlandi toomhärrana. 1530–1539 oli Sculteti Ermlandi toomkapiitli sekretär ning Nicolaus Copernicuse lähendane kaastöötaja. Ta töötas ka kartograafina ning võitles katoliku kiriku sisemise reformi eest.
1546. aastal andis Sculteti Roomas välja teose "Chronographia, sive annales omnium fere regum, principum", mida paavst Paulus III pidas aga kahtlaseks ning keelas selle levitamise. 1549. aastal sai Scultetist Rooma Anima vennaskonna (sakslaste kogukonna) liige. 1550. aastatel süüdistati teda ketserluses ning paavst Paulus IV ajal oli ta mõnda aega vangis, talt võeti kõik raamatud ja käsikirjad. Paavst Pius IV ajal pääses ta taas vangistusest välja.
Sculteti suri 1570. aastal Roomas, tema matmise eest hoolitses Anima vennaskond. 1584. aastal omandas vennaskond ka kõik Sculteti raamatud ja käsikirjad.
Leedu mäetipp

Leedu mäetipp (vene keeles Пик Литва, leedu keeles "Lietuvos viršūnė") on mägi Pamiiris Šohdara mäeahelikus.
Halduslikult asub mägi Mägi-Badahšanis Tadžikistanis. Jääb Afganistani piiri lähedale.
Mäe kõrgus on 6080 m. Uuematel, kuid mitteametlikel andmetel on tipu tegelik kõrgus 6141 m. 
Alpinism.
1964. aasta alguses oli Leedu NSV ainus Baltikumis, kelle alpinistid polnud veel kuuetuhandelise mäe tippu tõusnud (eesti ja läti alpinistid tegid seda 1960. aastal).
Sama aasta suvel korraldasid leedulased Pamiiri ekspeditsiooni Šohdara ahelikku, et tõusta mitme seni nimeta olnud ja kellegi poolt käimata mäe tippu. Juulis esmavallutati kaks viietuhandelist tippu (Čiurlionise ja Donelaitise mäetipp). Augustis tõusti eeltöö tulemusena väljavalitud ühele 6222 meetri kõrguse mäe tippu. Tippujõudnuid ootas ees aga üllatus. Leiti tiputuur, milles hoiul olnud ürikust loeti välja tegelike esmatõusjate nimed (1958. aastal esmavallutatud tipp sai nimeks Leningradi Riikliku Ülikooli auks LGU mäetipp).
Kiiresti hakati otsima uut lahendust. Paari päeva jooksul uuriti lähimat ümbrust kohapeal ja leiti uus kandidaat tipputõusmiseks. 18. augustil esmavallutatud mäetipp (6080 m) nimetati "Leedu mäetipuks". Tipputõus tehti kahe grupiga. Esimesse gruppi kuulusid Romualdas Kęstutis Augūnas (tõusu juht), Juozas Antanavičius, Aleksandras Jurgelionis, Stasys Miglinas ja Kazys Monstvilas. Teise gruppi kuulusid Vilius Šaduikis (tõusu juht), Balys Binkauskas, Jaroslavas Okulič-Kazarinas ja Augustas Kubilius.
Hilisemad tipputõusud.
1974. aastal korraldasid leedulased uue ekspeditsiooni Leedu mäetippu. Seekord tõusti tippu kahel uuel, tehniliselt raskemal marsruudil. Tipus käis 8 alpinisti.
2014. aastal sellele mäele organiseeritud Leedu ekspeditsiooni käigus tõusid tippu 4 leedu alpinisti (marsruudi raskuskategooria 4A Vene süsteemis).
Kołobrzeg

Kołobrzeg (saksa keeles "Kolberg") on linn Poola loodeosas Lääne-Pomorze vojevoodkonnas, Kołobrzegi maakonna keskus. See asub Parsęta jõe ääres Läänemere lõunakaldal.
2016. aasta seisuga elab linnas 46 626 inimest.
1255. aastal sai Kołobrzeg linnaõigused. 1284. aastal võeti linn Hansa Liitu.
Leszno

Leszno (saksa keeles "Lissa") on maakonnaõigustega linn Poolas Suur-Poola vojevoodkonnas. 
Asulat on esmamainitud 1393. aastal. 1547. aastal sai asula linnaõigused.
Linnas elab 63 970 elanikku (2006).
Sandomierz

Sandomierz on linn Poolas Święty Krzyżi vojevoodkonnas, Sandomierzi maakonna halduskeskus. Sandomierz asub Wisła jõe kaldal, veidi ülesvoolu Sani jõe suudmest.
Linnas elab 24 187 elanikku (2016).
Świecie

Świecie (saksa keeles "Schwetz") on linn Poolas Kujawy-Pomorze vojevoodkonnas. Linnas asub Świecie maakonna keskus.
Linn asub Wda jõe suubumiskohas Wisłasse.
Asulat on esmamainitud 1198. aastal.
Linnas elab 25 968 elanikku (2006).
Carles Rexach

Carles Rexach i Cerdà (sündinud 13. jaanuaril 1947 Barcelonas) on endine Hispaania jalgpallur ja jalgpallitreener. 
Ta on endine Barcelona mängija. Kataloonia klubis mängis ta kokku 449 mängu ja lõi 122 väravat. Rexach võitis Barcelonaga kaheksa karikat, sealhulgas tuli 1974. aastal Hispaania meistriks.
Rexach avastas 13-aastase Lionel Messi ja sõlmis temaga Barcelona lepingu.
Klubikarjäär.
Barcelona.
Rexach veetis suurema osa oma karjäärist FC Barcelona ridades. Ta liitus Barcelonaga 12-aastaselt ja mängis klubis kokku 22 aastat, mille jooksul jäi ta arvele 449 mängu ja 122 väravat.
1974. aastal moodustas ta Barcelonas partnerluse Johan Cruijffiga. Koos aidati Barcelonal tulla Hispaania meistriks – esimest korda viimase 14 aasta jooksul.
Koondisekarjäär.
Hispaania jalgpallikoondis.
Rexach kuulus ka Hispaania koondise, kus ta tegi kaasa 15 kohtumist ja lõi kaks väravat.
Treenerikarjäär.
Vahemikus 1988–1996 oli ta Barcelona abitreener Johan Cruijffile. Kataloonia klubi peatreeneriks sai ta 2001. aastal.
2000. aastal avastas Carles Rexach 13-aastase Lionel Messi ja sõlmis temaga lepingu.
Tczew

Tczew (saksa keeles Dirschau) on linn Poolas Pomorze vojevoodkonnas, Tczewi maakonna halduskeskus.
Asulat on esmamainitud 1198. aastal.
Linnas elab 60 660 elanikku (2004).
Luuga maakond

Luuga maakond (vene keeles Лужский уезд või Лугский уезд) oli Venemaa keisririigi, Nõukogude Venemaa ja Nõukogude Liidu haldusüksus (maakond) Peterburi kubermangus. Maakond eksisteeris aastatel 1777–1927. Maakonnalinn oli Luuga.
1897. aasta Venemaa rahvaloenduse järgi elas maakonnas 133 466 inimest, kellest 91,7% olid venelased; eestlasi oli 3,6% ja lätlasi 1,3%.
Avraám Papadópoulos

Avraám Papadópoulos (kreeka keeles Αβραάμ Παπαδόπουλος; sündinud 3. detsembril 1984 Melbourne'is) on Kreeka jalgpallur, kes mängib kaitsjana Kreeka kõrgliiga klubis Olympiakós.
Olympiakósega on ta tulnud viiel korral Kreeka meistriks.
2011. aastal valiti ta nii Kreeka aasta jalgpalluriks kui ka Kreeka kõrgliiga aasta mängijaks.
Koondisekarjäär.
Kreeka jalgpallikoondises mängis ta aastatel 2008–2014 36 mängu.
Ta kuulus koondisse 2010. aasta maailmameistrivõistlustel ja 2012. aasta Euroopa meistrivõistlustel.
Johnny Leoni

Johnny Leoni (sündinud 30. juunil 1984 Sions) on endine Šveitsi jalgpallur (väravavaht).
Aastatel 2003–2012 mängis ta Šveitsi kõrgliiga klubis FC Zürich, kellega tuli aastatel 2006, 2007 ja 2009 Šveitsi meistriks.
Koondisekarjäär.
Šveitsi jalgpallikoondises mängis ta 2009. aastal ühe mängu. Ta oli Šveitsi koondise varuväravavaht 2010. aasta maailmameistrivõistlustel.
Besart Abdurahimi

Besart Abdurahimi (sündinud 31. juulil 1990 Zagrebs) on Põhja-Makedoonia jalgpallur, ründaja.
Koondisekarjäär.
Põhja-Makedoonia jalgpallikoondises mängis ta aastatel 2014–2015 11 mängu.
Koporje maakond

Koporje maakond (vene Копорский уезд) oli eri aegadel Novgorodi vabariigi, Rootsi ja Venemaa keisririigi haldusüksus (maakond).
Novgorodi vabariigi ajal kuulus Vadja viiendikku, Rootsi ajal Ingerimaale ja Venemaa keisririigi ajal Peterburi kubermangu. Maakond kaotati 1799. Maakonnalinn oli Koporje.
Peterhofi maakond

Peterhofi maakond (vene Петергофский уезд; enne 1849 Oranienbaumi maakond (vene Ораниенбаумский уезд)) oli Venemaa keisririigi, Nõukogude Venemaa ja Nõukogude Liidu haldusüksus (maakond) Peterburi kubermangus. 
Maakond eksisteeris aastatel 1780–1923. Maakonnalinn oli kuni 1849. aastani Oranienbaum ja seejärel Peterhof. Maakond piirnes põhjas Soome lahega.
1897. aasta Venemaa rahvaloenduse järgi elas maakonnas 140 547 inimest, kellest 67,7% olid venelased, soomlasi oli 13,2%, eestlasi oli 6,2%.
Zoe Palaiologina

Zoe Palaiologina (kreeka keeles Ζωή Παλαιολογίνα), kes hiljem vahetas oma nime Sophia Palaiologinaks (vene keeles Софья Фоминична Палеолог) oli bütsantsi printsess ja keiserliku Palaiologoste perekonna liige. Abielu kaudu oli ta Moskoovia suurvürstiriigi suurvürstinna ehk suurvürst Ivan III teine naine. Oma vanima poja suurvürst Vassili III kaudu oli ta Venemaa esimese tsaari Ivan Julma vanaema. Ta sündis umbes aastatel 1455–1457 ning suri 7. aprillil 1503. 
Abielu sõlmimise läbirääkimised kestsid kolm aastat. Paavst Sixtus IV esindaja Antonio Bonombra saatis teda neli ja pool kuud kestnud teekonnal Roomast Lübecki kaudu Moskvasse, sel reisil külastasid nad 1472. aasta septembris-oktoobris väidetavalt ka Tallinna ja Tartut. Moskvasse saabumise päeval 12. novembril 1472 toimus õigeusklikus Taevaminemise katedraalis tema ja Ivan III laulatus. Paavst Paulus II välja pakutud abielu eesmärk oli katoliikliku mõjuvälja laiendamine Venemaale ning õigeusu kiriku ja katoliku kiriku liitmine, nii nagu sätestas Ferrara-Firenze kirikukogu. Rooma õukonna plaanid nurjusid, sest nagu ilmnes, jäi Sophia Palaiologina siiski Venemaal truuks oma eelkäijate usutunnistusele.
Tori abajas

Tori abajas on laht (abajas) Saare maakonnas Kuressaares. 
Abajas asub Kuressaare sadam.
Kulmuvere

Kulmuvere oli küla Maarja-Magdaleena kihelkonnas Kudina mõisa maadel.
Küla on esmamainitud 1443. aastal kujul "dorf to Kůlmever". 1514 nimetati talu "Kulmefer", 1582 paika "Kormower", 1638 karjamõisa "Kurmofer" ja 1684 küla "Kulmofer By". 
1977. aastal liideti Kulmuvere Uhmarduga.
Lauri Kettunen pakkus nime algusosa seletuseks eesti sõna "kulm" või soome sõna "kulma" ('nurk'). Valdek Pallil ei õnnestunud samuti muid lähtesõnu leida ja ta pidas mõlemat võimalikuks. Murdes võib "kulm" tähendada koorma nurka või tippu või leivanuki otsa; Pall oletas, et mäetippugi võib olla kutsutud kulmuks. Niisugune seletus sobib vooremaastiku külanimele hästi.
Udriku laht

Udriku laht on laht Saare maakonnas Saaremaa vallas. 
Lahes asuvad teiste seas Anekäbr ja Suuregilaid.
Lahe koordinaadid on .
Andres Laan

Andres Laan (sündinud 13. augustil 1989) on eesti neurobioloog, teose "Tehisintellekt. Loomadest ja masinatest" autor.
Ta lõpetas 2008. aastal Tallinna Reaalkooli ja 2012. aastal Cambridge'i Ülikooli neurobioloogia erialal. Seejärel töötas ta kolm aastat teadurina Max Plancki Aju-uuringute Instituudis. 
Praegu on ta Lissabonis asuva biomeditsiini uuriva teadusasutuse Fundação Champalimaud doktorant. Tema uurimisteemaks on kollektiivne intelligentsus tehislikes ja bioloogilistes süsteemides.
Andres Laan (muusik)

Andres Laan (sündinud 25. mail 1946) on eesti viiuldaja.
Ta lõpetas 1971. aastal Tallinna Riikliku Konservatooriumi.
Pere.
Tema isa Herbert Laan oli samuti viiuldaja.
Vaemla laht

Vaemla laht on laht Hiiu maakonnas Hiiumaa vallas.
Lahest põhja jääb Hiiumaa saar ja lõunasse Kassari. Sellest läände jääb Käina laht ja itta Õunaku laht.
Lahte suubub Vaemla jõgi.
Lahe koordinaadid on .
Saale Laos

Saale Laos (sündinud 1974) on Eesti jurist, riigikohtunik (kriminaalkolleegium).
Saale Laos lõpetas 1996. aastal Tartu Ülikooli õigusteaduskonna "cum laude", 2000. aastal omandas ta Tartu Ülikoolis "magister iuris cum laude" teaduskraadi. Aastatel 1997–2007 töötas Saale Laos erinevatel ametikohtadel Justiitsministeeriumis karistusõiguse ja karistuspoliitika valdkonnas. Saale Laos oli ka õiguskantsleri nõunik 2007–2014.
28. jaanuaril 2014 nimetas Riigikogu ta Riigikohtu liikmeks alates 3. märtsist 2014. Selle otsuse poolt olid 80 Riigikogu liiget, vastu ei olnud keegi ja erapooletuks jäid 2. Ta andis ametivande 18. veebruaril 2014.
Ta on Riigikohtu kriminaalkolleegiumi eestseisja alates 1. jaanuarist 2017.
Kratt (ajakiri)

Kratt oli ajakirjandusväljaanne, mis ilmus ajavahemikus 1925–1940, eri ajajärkudel ajalehe või ajakirjana.
Pilkeajakiri Kratt ilmus 1925. aastal iseseisva ajakirjana Tallinnas sagedusega üks kord nädalas.
Ajakirja väljaandja oli Juhan Jaik, vastutav toimetaja Karl August Hindrey ja tegevtoimetaja Otto Krusten. Ajakiri oli 180 lk. 
Toimetus asus Tartus, Uusturg 9. Kratti trükiti Tallinnas Pikk tänav 2 Tallinna Eesti Kirjastus-Ühisuse trükikojas.
Krati üksiknumber maksis 20 marka. Tellimine üheks kuuks 80 marka, 2 kuuks 160 marka ja 3 kuuks 235 marka.
19. oktoobril 1925 jätkas ilmumist sama pealkirjaga Päewalehe ja Koidu lisalehena Tallinnas, mis ilmus igal esmaspäeval kuni 21. juuli 1940. Seal oli Krati peatoimetaja Georg Eduard Luiga ja tegevtoimetaja Karl August Hindrey 1925–1927.
Pääsukese tänav (Tallinn)

Pääsukese tänav on tänav Tallinnas Kesklinna linnaosas Maakri asumis.
Christofor Vink

Christofor Vink (eesnime kirjutatud ka kujul Kristofor ja Hristofor, sünninimi Kristjan Vink; 10. detsember 1878 Lauküla, Sangaste kihelkond – 4. aprill 1972 Tallinn) oli eesti õigeusu vaimulik, Nõmme Ristija Johannese koguduse kauaaegne esipreester.
Ta lõpetas aastal 1901 Riia Vaimuliku Seminari.
Tema ristis ka Eesti Apostlik-Õigeusu Kiriku liikmeks tulevase Moskva ja kogu Venemaa patriarhi Aleksius II-se.
Christofor Vink esitas 1945 EAÕK'i nimel kahetsuse kirikulõhe pärast Moskva patriarhaadiga.
Christofor Vink suri 4. aprillil 1972 Tallinnas ja ta maeti 10. aprillil 1972 Tallinna Aleksander Nevski kalmistule.
Isiklikku.
Tema tütar oli balletitantsija ja tantsupedagoog Liia Leetmaa.
Eduardo Aranda

Eduardo Aranda (sündinud 28. jaanuaril 1985 Asuncións) on Paraguay jalgpallur, poolkaitsja.
Koondisekarjäär.
Paraguay jalgpallikoondises mängis ta aastatel 2012–2015 viis mängu.
Ta kuulus Paraguay koondisse 2015. aasta Copa Américal.
Billy Celeski

Blagoja "Billy" Celeski (sündinud 14. juulil 1985 Ohridis) on Austraalia jalgpallur, poolkaitsja.
Koondisekarjäär.
Austraalia jalgpallikoondises mängis ta 2009. aastal ühe mängu.
Nguyễn Công Phượng

Nguyễn Công Phượng (sündinud 21. jaanuaril 1995 Đô Lươngs) on Vietnami jalgpallur, ründaja.
Koondisekarjäär.
Vietnami jalgpallikoondises mängis ta aastatel 2015–2016 9 mängu.
Quenten Martinus

Quenten Martinus (sündinud 7. märtsil 1991 Willemstads) on Curaçao jalgpallur, ründaja.
Koondisekarjäär.
Curaçao jalgpallikoondises mängis ta aastatel 2014–2015 3 mängu.
Yūya Kubo

Yūya Kubo (jaapani keeles 久保 裕也 "Kubo Yūya"; sündinud 24. detsembril 1993 Yamaguchis) on Jaapani jalgpallur, kes mängib poolkaitsja või ründajana Major League Socceri (MLS) klubis FC Cincinnati.
Jaapani jalgpallikoondises tegi ta debüüdi 2016. aastal. Koondisekarjääri esimese värava lõi ta 23. märtsil 2017 MM-i valikmängus Araabia Ühendemiraatide vastu.
Ryōta Oshima

Ryōta Oshima (jaapani keeles 大島 僚太 "Ōshima Ryōta"; sündinud 23. jaanuaril 1993 Shizuokas) on Jaapani jalgpallur, poolkaitsja.
Koondisekarjäär.
Oma esimese mängu Jaapani jalgpallikoondises mängis ta 2019. aastal.
Yuki Kobayashi

Yuki Kobayashi (jaapani keeles 小林 祐希 "Kobayashi Yuki"; sündinud 24. aprillil 1992 Tokyos) on Jaapani jalgpallur, poolkaitsja.
Koondisekarjäär.
Jaapani jalgpallikoondises mängis ta 2016. aastal kaks mängu.
Ryōta Nagaki

Ryōta Nagaki (jaapani keeles 永木 亮太 "Nagaki Ryōta"; sündinud 4. juunil 1988 Yokohamas) on Jaapani jalgpallur, poolkaitsja.
Koondisekarjäär.
Esimese mängu Jaapani jalgpallikoondises mängis ta 2016. aastal.
Yuichi Maruyama

Yuichi Maruyama (jaapani keeles 丸山 祐市 "Maruyama Yuichi"; sündinud 16. juunil 1989 Tokyos) on Jaapani jalgpallur, kaitsja.
Koondisekarjäär.
Jaapani jalgpallikoondises mängis ta 2016. aastal kaks mängu.
Toomas Rudolf Gutmann

Toomas Rudolf Gutmann (või "Thomas Rudolf Gutmann" või "Toomas Gutmann"; 25. detsember 1873 Padise vald, Harjumaa – 22. september 1936 Nõmme, Harjumaa) oli eesti kunstnik (raamatuillustraator ja karikaturist). 
Õppis Tallinna linnakoolis ja kunstnik Arthur Leopold Christoph Spreckelseni juures. 
Töötas Tallinna Immobiilpanga ametnikuna ning oli ka Nõmme alevivolinik, sekretär ja kahe linnavolikogu liige.
Looming.
Tema ühiskonnakriitilisi karikatuure ilmus väljaannetes Teataja Nalja Lisa (1902–1904), Teataja (1903–1904), Uudiste nalja-osas (1904–1905), Meie Mats, Meie Matsi vastane (1905), Tiiu Tasane (1906), Lendleht (1906), Ulak (1908–1909). Pseudonüümina kasutas nime Joone Jaan ja tähist T.G. 
Illustreeris kümmekond raamatut, sealhulgas "Juhan Liivi kirjatööde kogu" (Tallinn 1904, 80 illustratsiooniga) ja "E. Bornhöhe kirjatööde kogu" (Tallinn 1905, 117 illustratsiooniga).
Isiklikku.
Tema poeg oli sõjaväelane Valfried Gutmann.
Queen's University

Queen's University (ka Queen's University at Kingston) on ülikool Kanadas Ontario provintsis Kingstoni linnas. 
Ülikool asutati 16. oktoobril 1841 Suurbritannia kuninganna Victoria hartaga.
Ülikoolis õppis 2022. aastal üle 33 000 üliõpilase.
Väino Vahtrik

Väino Vahtrik (31. märts 1919 – 11. aprill 1979) oli eesti kunstnik, butafoor ja karikaturist.
Töötasd Estonia teatris butafoorina. 1959. aastal valmistas Väino Vahtrik nukke, butafooriaesemeid ja dekoratsioone multifilmile "Põhjakonn". 
Joonistas karikatuure nii Õhtulehele kui ka huumoriajakirjale Pikker. Võttis osa karikatuurivõistlustest ja joonistas plakateid.
Väino Vahtrik suri 11. aprillil 1979 ja ta maeti 15. aprillil 1979 Metsakalmistule.
Maailm mu ees (singel)

"Maailm mu ees" on Ott Leplandi singel tema viiendalt, 2016. aastal ilmunud albumilt "Maailm mu ees". 
Laulu viisi on loonud Ott Lepland, Kristjan Kaasik, Kaspar Kalluste, Tarvi Kull ja Viljar Norman. Sõnade autor on Silja Vipre.
Indrek Meos

Indrek Meos (sündinud 23. märtsil 1969 Viljandis) on eesti filosoof.
Lõpetas 1987. aastal C. R. Jakobsoni nimelise Viljandi 1. Keskkooli matemaatika-füüsika eriklassi. Õppis seejärel Moskva Riikliku Ülikooli filosoofiateaduskonnas filosoofiat, lõpetas 1993. aastal. Aastatel 1994–1996 õppis Tartu Ülikooli filosoofiateaduskonna filosoofia osakonna magistriõppes, väitekirja teema oli "Katse piiritleda mõiste “teaduslik mõtlemine”".
Õpetanud filosoofiat Kunstiakadeemia Avatud akadeemias, Infotehnoloogia Kolledžis ning Tallinna Tehnikaülikoolis.
Liberty Island

Liberty Island (eesti keeles tõlkes 'Vabadussaar') on Ameerika Ühendriikide riikliku kuuluvusega saar Hudsoni jõe suubumiskohas New Yorgi ülemlahte ("Upper Bay"). Saarel asub Vabadussammas ("Statue of Liberty"). Saar on New Yorgi linnaosa Manhattani eksklaav, mida ümbritsevad Jersey City linna veed New Jersey osariigis.
Ajalugu.
Etümoloogia.
Enne 1753. aastat teati saart kui Great Oyster Island, 18. sajandil kui Bedloe Island. Ameerika Ühendriikide Kongress määras praeguse nime 1956. aastal. Saare alternatiivne nimi on olnud Love Island.
Fort Wood.
Fordi rajamist saarel alustati 1806. aastal. 11-tipulise tähe kujuline graniidist eskarpmüüriga fort valmis viis aastat hiljem 1811. aastal. Eesmärk oli New Yorgi kaitsmine merelt Briti invasiooni puhul. 1812. aasta sõja järel anti fordile USA sõjaväe ohvitseri Eleazer Derby Woodi auks nimi Fort Wood.
Kui 1880. aastatel Vabadussamba jaoks asupaika otsiti, oli fort üsna mahajäetud ja räämas seisukorras. Prantsuse III Vabariik saatis Ameerika Ühendriikide Iseseisvusdeklaratsiooni sajanda aastapäeva kingitusele Vabadussambale kohta valima skulptori Frédéric Auguste Bartholdi, kes valis kohe Fort Woodi saare.
Mälestisväärsus.
1937. aastal sai saarest koos hiljem lisatud Ellis Islandi saarega osa rahvuslikust mälestusmärgist "Statue of Liberty National Monument". Aastal 1966 kanti see Ameerika Ühendriikide Ajalooliste Paikade Riiklikusse Registrisse ("National Register of Historic Places") ning aastast 1976 on tegu New York City Mälestusmärkide Säilitamise Komisjoni poolt kaitsealuseks mälestusmärgiks ("New York City Landmark") kuulutatud monumendikompleksiga.
Tühikuklahv

Tühikuklahv (inglise keeles "space bar", "space", "space key", "blank") on tühiku tekitamiseks mõeldud klahv kirjutusmasina või arvuti klaviatuuril.
Tühikuklahv asetseb alumisel real ning on tavaliselt teistest klahvidest tunduvalt pikem, et ta oleks mõlema käe pöidlale kättesaadav.
ASCII koodis on tühik kümnendsüsteemis 32 ja kuueteistkümnendsüsteemis 0x20.
Ajalugu.
Algsetel kirjutusmasinatel 19. sajandi teisest poolest oli tühik lai metallklahv, mis ümbritses masinat või oli sama lai kui masin ise. Hiljem sai tühikuklahv oma tänapäevase ergonoomilise kuju, kui muudeti selle laiust ja asukohta. Tühikuklahv paigutati kesksele kohale tähtede C, V, B, N ja M all tavalisel QWERTY klaviatuuril. Kujumuutus oli tingitud sellest, et arvutiklaviatuurile lisati funktsiooniklahvid, mis olid disainitud ergonoomilisena. Uute funktsiooniklahvide lisandumisel paigutati tühikuklahv oma kohale kahe Alt-klahvi vahel (või Command-klahvide vahel Macintoshil).
Osal varasematest kirjutusmasinatest (nt Hansen Writing Ball, Hammond) ja arvutiklaviatuuridest (nt Sinclair ZX Spectrum,Jupiter Ace) oli tühikute sisestamiseks kasutusel teistsugused lahendused. Tühikuklahv oli väiksem ja see ei paiknenud kesksel kohal. Varaseim näide on Sholesi ja Gliddeni kirjutusmasin, millel sai kangi abil sisestada tühikut sõnade vahele. Klahvi abil sisestatav tühik leiutati peale aastat 1843. Kuna need lahendused tulenesid toonastest tehnilistest võimalustest, polnud neid mugav kasutada, mistõttu on tänapäeval neist loobutud.
Muud kasutusviisid.
Olenevalt operatsioonisüsteemist on võimalik kasutada tühikuklahvi koos muuteklahvidega (ingl "modifier key"), näiteks juhtklahviga (ingl "control key") saab sulgeda kasutajaliideses akna või muuta selle suurust.
Veebibrauserites võimaldab tühikuklahv alla ja üles navigeerida, kui kasutada seda koos tõstuklahviga (Shift).
Tühikuklahvi abil saab videot või muusikat esitada ja taasesitada.
Videomängudes täidab tühikuklahv tavaliselt hüppamise (ingl "jump") või pidurdamise (ing "brake") funktsiooni.
Mac OS 10.4-st alates on OS X-is võimalik teha Spotlighti otsingut, kasutades Command-klahvi koos tühikuklahviga.
Kui Microsoft Wordis kasutada tühikut kombinatsioonis juht- ja tõstuklahviga, on tulemuseks siduv ehk murdumatu tühik (ingl "non-breaking space").
OS X-is saab avada "Spring-loaded"'i kaustu. Näiteks kui on vaja liigutada faili teise kausta ilma viivituseta, saab failist hiirega kinni võtta ja see teise kausta liigutada, vajutades samal ajal tühikut kausta kohal.
OS X-i Mission Controlis on võimalik tühikuklahvi abil suurendada hiirega valitud akent.
Tulevik.
Google on esitanud patendi lahendusele, mille korral ei ole tühikuklahv enam eraldi klahv klaviatuuril, vaid see paikneb puuteplaadi küljes, et säästa ruumi ja võimaldada luua väiksemaid seadmeid. Sellise lahenduse korral on võimalik tühikuklahvi ühest puuteplaadi piirkonnast teise teisaldada ja seda seejärel uues piirkonnas kasutada.
Upper New York Bay

Upper New York Bay või lühendatult Upper Bay laht on New Yorgi ja New Jersey sadamate keskosa, mida sageli nimetatakse New Yorgi sadamaks, kuhu voolab Hudsoni jõgi. 
Geograafia.
Lahte ümbritsevad New Yorgi linnaosad Manhattan, Brooklyn ja Staten Island ning New Jersey osariigi Hudsoni maakonna omavalitsused Jersey City ja Bayonne. Selles asuvad mälestuspaikadena kaitse alla võetud väikesaared Liberty Island, Ellis Island ja Governors Island.
Jersey City

Jersey City on linn USA-s New Jersey osariigis, Hudsoni maakonna halduskeskus. 2020. aasta rahvaloenduse andmetel oli seal 292 449 elanikku, millega linn oli Newarki järel osariigis teisel kohal.
Kõige rahvarohkem oli linn 1930. aastatel, mil seal elas üle 315 000 inimese. 1980. aastast on elanike arv taas suurenema hakanud.
Geograafia.
New Yorgi suurlinnapiirkonnas asuv 49,4 km pikkuse rannapiirkonnaga Jersey City piirneb idas Hudsoni jõe ja New Yorgi ülemlahega ning lääne pool Hackensacki jõe ja Newarki lahega. Jersey City asub Manhattani saare vastaskaldal ning selle taga kulgevad Palisaadid.
Majandus.
Esmajärguliste raudteeühendustega on Jersey City koos jaotamis- ja tootmiskeskustega Port of New York and New Jersey sadama jaoks oluline transpordi-lõppjaam. Kiire transpordiühendus Manhattaniga on loonud ka kasvupinnase finants- ja teenindussektorile, mis mängivad olulist rolli veepiiril asuva Jersey City ümberkujunemisele üheks riigi suurimaks keskseks äripiirkonnaks.
Sõpruslinnad.
Jersey Cityl on sõsarsuhted 12 linnaga väljaspool Ameerika Ühendriike.
Elmar Jaanimägi

Elmar Jaanimägi ("animafilmi tiitrites ja näitusekuulutustes kasutati ka nimekuju Janimägi") (19. veebruar (ukj 4. märts) 1907 Tallinn – 3. november 1937 Viiburi) oli eesti kunstnik, šaržimeister ja karikaturist. Oma joonistustel kasutas ta pseudonüümi "Jan".
Elukäik.
Elmar Jaanimägi sündis Tallinnas raudteelase perekonnas. Ta õppis Jakob Westholmi era-reaalgümnaasiumis ning aastatel 1923–1924 Riigi Kunsttööstuskoolis. Kunsti alal täiendas ta end Anatoli Kaigorodovi ateljees. Hiljem töötas Elmar Jaanimägi Tallinna ja Nõmme kinodes plakatikunstnikuna. 1931. aastal sõitis ta välismaale, kus korraldas Lätis ja Leedus oma karikatuuride näitusi.
Filmitöö.
1929. aastal töötas ta draamafilmi "Dollarid" kunstnikuna. Aastatel 1930–1931 töötas ta koos filmioperaatori ja -ettevõtja Voldemar Pätsiga Tallinnas tuntud fotograafi Aleksander Teppori ateljees Suur-Karja tänavas esimese Eesti joonisfilmi „Kutsu-Juku seiklusi” kallal; film esilinastus Tallinna kinos Modern 30. aprillil 1931. Tal oli joonisfilmi vastu nii suur huvi, et jaanuaris 1937 kirjutas ajaleht Esmaspäev, et Jaanimägi teeb uut joonisfilmi "Kaval Ants ja Vanapagan". Selleks olid juba valmis joonistatud näidistüübid, mis avaldati ka ajalehes. See film ei saanud siiski valmis.
Soomes.
1937. aastal läks Jaanimägi Soome tööle ja elama. Kaks kuud hiljem, 3. novembril 1937, sattus ta Viiburis pussitamise ohvriks. Pussitaja oli purjus endine kontoriametnik E. D. Taurio, kellega jagati seal ühist korterit. Jaanimäe matused toimusid 13. novembril Soomes Helsingi krematooriumi kabelis, surnukeha tuhastati. Tema õde tõi tuha Eestisse, kus see maeti Hageri surnuaeda. Tema hauale on paigutatud filmi "Kutsu-Juku seiklusi" joonistusega mälestuskivi.
Ave-Marleen Rei

Ave-Marleen Rei (esinejanimi Ave Marleen; sünninimi Ave Plukk, sündinud 21. detsembril 1976 Kiviõlis) on eesti ajakirjanik ja kommunikatsioonijuht.
Haridus.
Ta on lõpetanud 1995. aastal Paide Ühisgümnaasiumi. Ta on õppinud aastatel 1995–1997 ja 1999–2002 Tartu Ülikoolis saksa filoloogiat ja ajakirjandust ning 1997–1999 Viljandi Kultuurikolledži teatrikateedri III lennus näitleja erialal. Lõpetas 2002. aastal Tartu Ülikooli filosoofiateaduskonna saksa keele ja kirjanduse erialal.
Töö.
Ta alustas raadiotööd 2000. aastal raadios Elmar. Aastatel 2003–2010 oli ta Kuku Raadio toimetaja, juhtis hommiku- ja pärastlõunaprogrammi ning kultuuri- ja portreesaateid. Ta on teinud kaastööd Vikerraadiole (2012–2013) ning ajakirjadele Anne ja Pere ja Kodu. 
Aastatel 2010–2015 töötas ta Vanemuise teatri pressiesindajana ja koostas teatri ajakirja Ramp. Alates maist 2015 töötas taas Kuku Raadios.
Aastatel 2017–2022 töötas ta Eesti arengukoostööd, humanitaarabi ja maailmaharidust toetavas organisatsioonis MTÜ Mondo kommunikatsioonijuhina. 
Sügisest 2023 on ta Eesti Rahvusringhäälingu kultuuritoimetuse vastutav toimetaja. Varem on ta juhtinud kaassaatejuhina Eesti Televisiooni saateid "Terevisioon", "Tähelaev" (2011–2013), "Tagatargemad" (2009–2010) ja "Termomeeter" (2000–2001).
Isiklikku.
Tema abikaasa on näitleja ja lavastaja Leino Rei.
OpenCL

OpenCL (inglise "Open Computing Language") on programmide kirjutamiseks mõeldud keel, mis toimib enamikul heterogeensetel platvormidel.
OpenCL C keel.
Programmeerimiskeelt, mida kasutatakse programmide kirjutamiseks nimetatakse OpenCL Cks ja põhineb C99l.
Näide: maatriksi korrutamine.
Järgnev on maatriksi korrutamise algoritm OpenCL C keeles:
// Korrutatakse A*x, tulemus tähistatakse y.
// A on rea tähis maatriksis, tähendab, et (i,j) element sisaldub tähes A[i*ncols+j].
__kernel void matvec(__global const float *A, __global const float *x,
 uint ncols, __global float *y)
 size_t i = get_global_id(0); // Global id-d, kasutatakse rea indeksina.
 __global float const *a = &amp;A[i*ncols]; 
 float sum = 0.f; 
 for (size_t j = 0; j &lt; ncols; j++) {
 sum += a[j] * x[j];
 y[i] = sum;
Ajalugu.
OpenCL arendati välja Apple Inc. poolt, kellele see ka kuulub, ja on loodud koostöös AMD, IBM, Qualcomm, Intel ja Nvidia meeskondadega. Apple edastas esialgse palve Khronos Groupile. 16. juunil 2008 moodustati Khronos Compute Working Groupi meeskond, kus olid erinevad esindajad riistvara ja tarkvara firmadest. See meeskond töötas viis kuud, et lõpetada OpenCL 1.0 detailsete tehniliste nõuetega. Tehnilised nõuded vaadati Khronosi liikmete poolt üle ja toodi avalikkuse ette 8. detsembril 2008.
OpenCL 1.0.
Anti välja 28. augustil 2009 koos operatsioonisüsteemiga Mac OS X Snow Leopard.
AMD võttis kasutusele OpenCL-i mõned kuud hiljem 6. augustil 2008.
Siis järgnesid Nvidia, 9. detsember 2008, ja IBM, 30. oktoober 2009.
OpenCL 1.1.
Kinnitati Khronos Groupi poolt 14. juuni 2010
ja sellega kaasnesid märkimisväärsed muutused.
OpenCL 1.2.
15. novembril 2011 Khronos Group andis teada selle versiooni välja laskmisest, ning selle uuendusega kaasnevatest uuendustest, mis erinesid eelnevatest. 
OpenCL 2.0.
Välja anti 18. novembril 2013. 
Peamised uuendused, mis sellega kaasnesid:
OpenCL 2.1.
Väljalaske ja detailse kirjelduse kohta anti info välja 3. märtsil 2015 San Franciscos. Ametlikult anti välja 16. novembril 2015. 
OpenCL 2.2.
OpenCL 2.2 anti välja 18. novembril 2016 ja on kasutusel praeguseni. 
Kasutusvaldkonnad.
OpenCL-i saab kasutada erinevateks eesmärkideks. Sellega on võimalik luua kujundeid ja vaadata liikusmisi, kus arvuti peab kasutama näiteks loodusseadusi. OpenCL-i on võimalik kasutada ka dünaamilises programmeerimises.
OpenCV

OpenCV (inglise "Open Source Computer Vision") on avatud lähtekoodiga arvutinägemise ja masinõppimise tarkvara teek. OpenCV loodi eesmärgiga luua ühine infrastruktuur arvutinägemise rakendustele ja masintaju kiirendamiseks kaubanduses.
Ajalugu.
OpenCV loomist alustas Intelis Gary Bradski 1999. aastal. Eesmärgiks oli luua võimsamaid arvuteid, mis kasutaks arvutinägemise tehnoloogiat. Vadim Pisarevsky ühines Bradskiga, et juhtida Vene Inteli OpenCV tarkvara meeskonda. Aja jooksul vahetas OpenCV meeskond ettevõtteid ja uurimisvaldkondi. Mitmed meeskonnaliikmed suundusid tööle robootika valdkonnas tegutsevatesse firmadesse.
Esimene alphaversioon OpenCV-st toodi avalikkuse ette konverentsil "IEEE Conference on Computer Vision and Pattern Recognition in 2000". Pärast seda, aastatel 2001 ja 2005, anti välja viis beetaversiooni. Versioon 1.0 lasti välja 19. oktoobril 2006 ja 2008. aasta keskpaigas saavutati korporatiivne toetus Willow Garage'ilt, mis lükkas hoo sisse aktiivsele tarkvaraarendusele. 1.1 versiooni tutvustusväljalase avalikustati juba 2008. aasta oktoobris.
Teine suurim uuendus toimus 1. oktoobril 2009, kui mindi üle OpenCV versioonile 2.0. Uuendused, mis sellega kaasnesid olid C++ rakendusliides, uued funktsioonid ja soorituse kiirus tõus programmis. Praegused ametlikud väljalasked ilmuvad iga kuue kuu tagant ja arendamine toimub Vene meeskonna poolt, keda toetavad erinevad äriettevõtted.
2012. augustil OpenCV toetamise võttis üle mittetulundusühing OpenCV.org, mis on ka nende ametlikuks veebileheks.
Kasutusvaldkonnad.
OpenCV-d rakendatakse valdkondades:
Toetamaks neid valdkondi, sisaldab OpenCV ka statistilist masinõppimise teeki, kuhu kuuluvad:
Programmeerimiskeel.
OpenCV on kirjutatud C++ programmeerimiskeeles ja selle peamine liidestus ongi C++-le. Teeki on võimalik kasutada ka Pythoni, Java ja MATLAB/OCTAVE programmeerimiskeeltes, lisaks on teegi kasutamiseks mähikud ("wrappers") näiteks keeltes C#, Perl, Ch, Haskell ja Ruby. Rakendusliides on kirjeldatud projekti dokumentatsioonis.
OpenCV-d arendatakse C++-is, teegi funktsionaalsus ja algoritmid uuenevad esmajärgus C++-i originaalteegis.
Operatsioonisüsteem.
OpenCV töötab mitmel platvormil. Lauaarvutitel: Windows, Linux, OS X, FreeBSD, OpenBSD. Mobiilil: Android, iOS, Maemo, BlackBerry 10. Kasutajal on võimalus saada ametlikud väljalasked SourceForge'ist või GitHubist. OpenCV kasutab CMake'i tarkvara.
Harilik hõõlaskastik

Harilik hõõlaskastik ehk põld-hõõlaskastik ("Beckmannia eruciformis") on kõrreliste sugukonda kuuluv mitmeaastane niitude rohttaim. Eestis kultuurtaim, tulnukana haruldane. 
Kirjeldus.
Harilik hõõlaskastik on roomava risoomiga hõredaid kogumikke moodustav taim. Kõrre alus on sibuljalt jämenenud ja vanade lehetuppedega ümbritsetud. Lehelaba heleroheline, 2–7 mm lai, pikalt teritunud tipuga, leht mõlemalt poolt või ainult pealt kare. Keeleke on 3–4 mm pikk, kilejas ja lõhestunud tipuga. Õisik kuni 30 cm pikkune, ühekülgne, paljude 1–3 cm pikkuste harudega, harudel asuvad katusekividega sarnaselt asetsevad raotud pähikud.
Levik.
Harilik hõõlaskastik on levinud Lääne-Aasias Türgist Kasahstanini, Lõuna-Euroopas, Ida-ja Kesk-Euroopas. Rahvusvahelise Looduskaitseliidu andmetel kuulub liik soodsas seisundis liikide hulka. 
Lisaks harilikule hõõlaskastikule kuulub perekonda "Beckmannia" veel "Beckmannia syzigachne".
Karl III Philipp

Karl III Philipp (4. november 1661, Neuburg – 31. detsember 1742, Mannheim) oli valitseja Wittelsbachide perekonnast. Ta oli Pfalzi kuurvürst, Neuburgi pfaltskrahv ning Jülichi ja Bergi hertsog aastatel 1716–1742. Aastani 1728 oli Karl III Philipp ka Megeni krahv.
Elulugu.
Sündinud Neuburg an der Donaus, oli Karl Philipp kuurvürst Philipp Wilhelmi ja Elisabeth Amalie von Hessen-Darmstadti 17 lapsest seitsmes.
Kuigi Karl Philipp sai Kölnis 14-aastaselt kleerikuks, sarnaselt aastal 1677 Salzburgis ja taas aastal 1679 Mainzis. Teda ei pühitsetud, vaid ta alustas aastal 1684 sõjaväelist karjääri. Ta ühines Habsburgide sõjaga türklaste vastu (1691–1694) ja edutati keiserlikuks välimarssaliks. Aastal 1712 nimetati ta Kaugema Austria kuberneriks Innsbruckis.
Karl Philipp järgnes oma vennale, kuurvürst Johann Wilhelmile, pärast selle surma aastal 1716 ning saatis venna armukese Dorothea von Veleni kuurvürstipaleest kohe minema. Ta viis Pfalzi pealinna aastal 1720 Heidelbergist uude Mannheimi linna, kuid mitte enne oma lemmikõuenarri Perkeo edutamist, kellest sai lossi veinivarude eest vastutaja. Wittelsbachide dünastia kõigi harude ühtsuse tugevdamiseks organiseeris Karl Philipp 17. jaanuaril 1742 laulatuse, kus tema lapselaps Elisabeth Auguste abiellus Pfalz-Sulzbachi Karl Theodoriga ja tema õde Maria Anna abiellus Baieri printsi Clemensiga. Keisri valimistel mõni päev hiljem hääletas Karl III Philipp oma Baieri nõo, kuurvürst Karl Albrechti poolt.
Pürast tema surma detsembris 1742 Pfalz-Neuburgi liin hääbus ning Pfalzi kuurvürstkonna (sealhulgas Neuburgi, Jülichi ja Bergi) päris Karl Theodor Wittelsbachide Pfalz-Sulzbachi harust. Veel üks Karl Philippi lapselaps, Maria Franziska von Pfalz-Sulzbach, abiellus hiljem Zweibrückeni pfaltskrahvi Friedrich Michaeliga. Nende poeg Maximilian I Joseph päris Pfalz-Sulzbachi haru.
Mannheimis pani Karl III Philipp ja hiljem tema järglane Karl IV Theodor kokku parima orkestri kogu Euroopas. Muusikute, nagu Johann Stamitz ja Carlo Luigi Grua juhtimisel said kapellorkestris tunnustust sellised muusikud nagu Leopold ja Wolfgang Amadeus Mozart.
Abielud.
Karl Philipp abiellus kolm korda:
Arvutikelmus

Arvutikelmus on pahatahtlik tegu, mis on toime pandud arvutit kasutades. Selle alla liigitatakse isikuandmete vargus ja pahatahtlik kasutamine, elektrooniliste andmete pahatahtlik muutmine ning teiste isikute arvutite või võrgusüsteemide ilma loata kontrolli alla võtmine.
Arvutikelmus.
Levinumad arvutikelmused:
Kõiki arvutikelmuse liike pole võimalik loetleda, sest ajaga mõeldakse uusi skeeme välja. Arvutikelmuse põhitunnuseks on arvuti ja interneti kasutamine teise inimese vara kahjustamiseks.
Arvutikelmuse vältimine.
Arvutikelmuse vältimiseks ja ärahoidmiseks on erinevaid viise. Selleks on loodud spetsiaalset tarkvara, samuti õpetatakse arvutikasutajale, kuidas oma andmeid kaitsta ja nende lekitamist vältida.
Mõned näpunäited oma arvuti kaitsmiseks tarkvara kasutades:
Arvutikelmuse ohvriks langemiseks ei piisa ainult kaitset pakkuva tarkvara paigaldamisest. Inimene peab teadlik olema varitsevatest ohtudest. 
Arvutikelmuse juhtumid Eestis.
Arvutikelmuseks peetakse Eestis olukorda, kus kurjategija kasutab ära teise isiku andmeid enda kasuks. Selleks kasutatakse arvutiprogrammi või mõnd muud viisi, millega petetakse inimestelt välja nende andmed. Kelmid otsivad inimesi, kes võtaksid endale laenu, aga raha saavad kelmid, mitte laenu võtja. Kelme ei pruugi olla ainult üks, neid võib olla ka mitu. Ülesanded jaotatakse ära mitme kurjategija vahel ja siis hakatakse otsima ohvreid.
Kelmid kasutavad varastatud krediitkaarte selleks, et osta teiste isikute andmetega endale meelepärast kaupa ja siis seda edasi müüa. Tooted müüakse inimestele, kes ei pruugi aimatagi, et kaup on ostetud varastatud krediitkaardiga. Arvutikelmid üritavad endast võimalikult vähe jälgi maha jätta, siis on neid raskem tuvastada ja leida.
Internetiühendus

Internetiühendus on arvutite (statsionaarsete ja mobiilsete) või arvutivõrkude ühendus Internetiga. Internetiühendus võimaldab kasutada teenuseid nagu e-post, ftp, veeb, torrent jne. Internetiteenuse pakkujad pakuvad internetiühendust erinevate tehnoloogiliste vahendite abil ja erinevatel kiirustel.
Internetiühendus Eestis.
Algus.
1990. aastal jõudis esimene internetiühendus Eestisse Tampere Tehnikaülikooli laenatud modemi Robotics Courier V.32 abil. Ühendus toimus Küberneerika Instituudi ja Soome UNIXi-kasutajate seltsi (FUUG) arvuti vahel. Ühenduse abil oli võimalik saata e-kirja ja lugeda interneti (USENET-i) uudisegruppe.
1992. aastal hakati kasutama kiiremat ja kvaliteetsemat internetti, mis oli ühenduses välismaailmaga. Eestisse tõid kiire internetiühenduse Keemilise ja Bioloogilise Füüsika Instituut ja Küberneetika Instituut. KBFI rajas kaabliühenduse Helsingisse ja Küberneetika Instituut kasutas satelliidiühendust. Satelliidiühendus valmis veidi varem kui kaabliühendus.
Kasutajate hulk.
Aastal 2000 võeti vastu Eestis seadus, mille eesmärk on viia internetiühenduse võimalus üle Eesti.
2015. aastal viidi läbi uuring, et välja selgitada, palju on internetiühenduse kasutajaid Eestis. Selle seisuga kasutas internetiühendust juhtmega ja juhtmeta 77 protsenti inimestest. 16–74-aastastest kasutas internetiühendust 88 protsenti. Inimesed, kes ühendust ei kasuta, tõid põhjusteks vajaduse puudumise, oskamatuse või teenuse hinna. Internetiühendust kasutatakse e-posti ja internetipanga kasutamiseks ning ajalehtede ja ajakirjade lugemiseks.
Qt

Qt on mitmeplatvormilise rakenduse raamistik, mida kasutatakse peamiselt rakendustarkvara arendamiseks, mida omakorda saab käitada erinevatel tarkvaralistel või riistvaraplatvormidel väikeste või olematute erinevustega koodibaasil, säilitades samal ajal programmi olemust ja kiirust. Qt-d arendavad nüüdisajal The Qt Company ja Qt Project.
Ajalugu.
1990. aasta suvel töötasid koos Haavard Nord ja Eirik Chambe-Eng andmebaasirakenduse kallal, mis oli mõeldud ultrahelipiltide jaoks. Selleks nad kasutasid C++ programmeerimiskeelt ja pidi töötama Mac OS-i, UNIX-i ja Windowsi operatsioonisüsteemidel. Nad alustasid Qt arendamist 1991. aastal, 3 aastat enne firma loomist, mis kandis nime Quasar Technologies, hiljem võtsid uue nime Troll Tech ja siis nimetasid ümber Trolltechiks.
20. mail 1995 Troll Tech lasi ametlikult välja Qt 0.90 X11/Linuxi platvormide jaoks.
Toetatud platvormid.
Qt töötab paljudel erinevatel platvormide, järgnevad on ametlikult toetatud:
Aleksander Eerma

Aleksander Eerma (sündinud 3. augustil 1995) on eesti võrkpallur, sidemängija. 
Ta on alates 2022. aastast kuulunud periooditi Eesti võrkpallikoondisse ning hooajast 2023/24 esindab Eesti võrkpalliklubi Bigbank Tartu.
Sportlaskarjäär.
Eesti võrkpallikoondis.
Aleksander Eerma kutsuti Eesti võrkpallikoondise juurde 2022. aastal. Ta sai koondises mänguaega ka samal aastal toimunud Euroopa Kuldliiga alagrupiturniiri mängudel.
Klubivõrkpall.
Aleksander liitus TTÜ võrkpallimeeskonnaga hooajal 2014/15, kuuludes ise veel U20-vanuseklassi. Ta mängis meeskonnas kolm hooaega. Esimesel hooajal saavutati Eesti karikavõistlustel teine koht ning Schenker Liigas ja Eesti meistrivõistlustel kolmas koht. Järgneval kahel hooajal poodiumile ei jõutud.
Hooajal 2017/18 liitus Balti liigaga ambitsioonikas Saaremaa võrkpalliklubi, kuhu palgati Aleksander sidemängijaks. Meeskonnas kandis ta Austria sidemängija Alexander Tuschi kõrval teise sidemängija rolli. Klubi võitis sellel hooajal kõigis kolmes mängitud sarjas.
Järgnevaks hooajaks naasis Eerma TalTech võrkpallimeeskonda (endise nimega TTÜ) ning mängis seal veel neli hooaega. Esimesel kolmel hooajal tiitleid juurde ei tulnud.
Neljanda hooaja (2021/22) esimeseks pooleks anti Aleksander laenule Bigbank Tartusse, kust oli klubi põhisidemängija Kert Toobal vigastusega eemal. Klubi osales CEV Meistrite Liiga ja CEV Cupi eelringides, kuid kummaski sarjas põhiturniirile pääseda ei õnnestunud. Detsembris võideti Eesti karikavõistlustel finaalis just TalTechi võrkpallimeeskonda, kelle ridadesse Aleksander peale karikafinaali naasis. TalTechiga liitudes oli klubil pooleli hooaeg CEV Challenge Cupis, kus jõuti lõpuks veerandfinaali. Eesti meistrivõistlustel saadi kolmas ning Credit24 Meistriliigas teine koht.
Hooajaks 2022/23 sai Aleksander lepingu välisklubiga: siirdus Küprose meistriliiga klubisse Paphose Pafiakos. Klubiga liitusid samal hooajal Eestist ka peatreener Rainer Vassiljev ja nurgaründaja Kristo Kollo. Küprose meistrivõistlustel saadi kolmas koht ning Küprose karikavõistlustel jõuti poolfinaali. Eerma oli meeskonnas üks põhimängijatest.
Saavutused.
Balti liiga
 Eesti meistrivõistlused
 Küprose meistrivõistlused
 Eesti karikavõistlused
Tallinna Hansakool

Tallinna Hansakool või Tallinna Hansa kool (ka Tallinna Hansa Ühiskaubanduskool, samuti Hansa Erakaubanduskool) oli Tallinnas tegutsenud saksakeelne kutseõppeasutus. Kool andis kaubandus- ja majandusalast haridust.
Kooli asutas Eestimaa Saksa Kooliselts 1906. aastal poistele mõeldud kaubanduskoolina. See ühendati 1919. aastal P. Leysti erakooliga ja muudeti ühtlasi segakooliks.
1937. aastal oli Hansakool kolmeaastase õppeajaga erakaubanduskool.
TRÜ sotsioloogia laboratoorium

TRÜ sotsioloogia laboratoorium (ka sotsioloogialabor) oli aastail 1966–1975 sotsioloogiauuringutega tegelenud Tartu Riikliku Ülikooli allüksus.
Sotsioloogialabor asutati ülikooli rektori Feodor Klementi korraldusega. 
Sotsioloogialabori rajaja ja juhataja oli Ülo Vooglaid. 
Labor korraldas kuulsaks saanud Kääriku seminare, kus osalesid tollased Nõukogude Liidu juhtivad sotsioloogid Leningradist ja Moskvast (Vladimir Jadov, Boriss Firsov, Juri Levada, Igor Kon, Andrei Zdravomõslov jt). Seminaride materjalid anti välja aastatel 1967–1969 ilmunud kogumikes "Kääriku I–III". 
Labori teadusliku töö kohta on Ülo Vooglaid muuhulgas märkinud: "Tänu prof. Mihhail Makarovi ja prof. Juri Lotmani töödele õnnestus laboris neil aastatel rajada eesmärgistatud protsesside üldteooria alused."
Labor korraldas üritusi ka Tartu lähedal Tüüstre talus, seal paiknes labori arhiiv.
1975. aastal sotsioloogialabor suleti ning Ülo Vooglaid heideti NLKP-st välja.
Alfred Saldre

Alfred Saldre (kuni 1938 Salmann; 7. mai 1923 Tallinn – 17. juuni 2008) oli eesti plakatist, šaržist, raamatuillustraator, karikaturist ja teatrikunstnik.
Alfred Saldre teadis juba lapsena, et soovib saada kunstnikuks. 14-aastaselt astus ta õppima Riigi Kunsttööstuskooli ning pärast seda lõpetas 1942. aastal Tallinna Kujutava ja Rakenduskunsti Kooli dekoratsioonimaali alal.
Aastatel 1942–1943 töötas teatrikunstnikuna Väiketeatris ja 1944–1948 aastal Eesti NSV Riiklikus Noorsooteatris. 1948. aastal hakkas ta raamatuid illustreerima. 1953. aastal hakkas tegelema plakatikunstiga, millega jõudis meistritasandile 1960. aastatel. Oma plakatitega osales ta paljudel plakativõistlustel, kust sai kuus esikohta, ja näitustel, sealhulgas kümnes välisriigis. Tema initsiatiivil sai 1964. aastal teoks Eesti, Läti ja Leedu plakatitriennaal. Ta on kujundanud ka vinüülplaadiümbriseid. 1960. aastaist kuulus ta eesti šaržistide paremikku. Oli Kunstnike Liidu liige alates 23. novembrist 1961.
Isiklikku.
Alfred Saldre poeg oli näitleja ja lavastaja Viljo Saldre.
Alfred Saldre on maetud Tallinna Rahumäe kalmistule.
Naatriumdodetsüülsulfaat

Naatriumdodetsüülsulfaat ehk naatriumlaurüülsulfaat ehk SDS on anioonne pindaktiivne orgaaniline ühend keemilise valemiga C12H25NaO4S. See vähendab vesilahuste pindpinevust ja on laialdaselt kasutuses rasvade emulgaatorina, detergendina kosmeetikas, pesuvahendites ja ravimites ning kreemides ja pastades koostisainete dispergeerimiseks. Lisaks on sellel ka mõningane mikrobitsiidne toime.
Füüsikalised ja keemilised omadused.
Sünteetiline SDS esineb valgete kuni tuhmkollaste kristallide, helveste või pulbrina. Sellel on kerge rasvadele omane lõhn. SDS on veest suurema tihedusega (1,1 g/cm3 20 °C juures). Vesilahuses on SDSi aurustumine tühine ja õigete säilitustingimuste juures on aine stabiilne, kuid kuumutades tekivad toksilised aurud.
Tootmine.
SDSi sünteesimiseks kasutatakse näiteks 1-dodekanooli sulfaatimist, millele järgneb neutraliseerimine katiooni abil. Looduslikult pärineb SDS kookose- ja palmiseemneõlist. Sel juhul saadakse naatriumalküülsulfaatide segu, kus peamine komponent on SDS.
Mõju tervisele.
SDSi tolmu sissehingamine ärritab hingamisteid, põhjustades aevastamist ja köhimist. Suurte koguste alla neelamine tekitab maoärritust, põhjustades iiveldust, oksendamist ja kõhulahtisust. Tolm mõjub silmadele ärritavalt ja pikaajalisel kokkupuutel võib tekitada põletust. Nahale sattudes on kergelt ärritava toimega ja pikaajalisel kokkupuutel vesilahusega kuivatab nahka. SDS on kergesti süttiv ja põlemisel tekivad toksilised aurud, sh vääveloksiid.
Tšetvertõnivka

Tšetvertõnivka (ukraina keeles Четвертинівка) on küla Ukrainas Vinnõtsja oblastis Trostjanetsi rajoonis. Elanike arv on 1394. Pindala on 4,236 km².